
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.32/583/2009
	                                    Bucureşti, 25.11.2009 

                          PL x. 573/2009


RAPORT 

asupra proiectului de Lege pentru modificarea alin.(1) al art.28¹ din Ordonanţa de urgenţă a Guvernului nr.158/1999 privind regimul de control al exporturilor, importurilor şi altor operaţiuni cu produse militare
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură obişnuită, cu proiectul de Lege pentru modificarea alin.(1) al art.28¹ din Ordonanţa de urgenţă a Guvernului nr.158/1999 privind regimul de control al exporturilor, importurilor şi altor operaţiuni cu produse militare,  trimis cu adresa nr. PL.x. 573 din 4 noiembrie 2009 şi înregistrat cu nr. 32/583 din 05.11.2009. 


Consiliul Legislativ, cu nr. 901/30.07.2009, a avizat favorabil acest proiect de lege.


Proiectul are ca obiect de reglementare modificarea alin. (1) al      art. 28 1 din Ordonanţa de urgenţă a Guvernului nr. 158/1999 în sensul instituirii în sarcina ANCEX a obligaţiei de a refuza, cu avizul Consiliului interministerial, eliberarea unei licenţe pentru operaţiuni cu produse militare, dacă eliberarea acesteia ar fi în contradicţie cu obligaţiile şi angajamentele internaţionale asumate de România cu privire la aplicarea embargourilor privind transferurile de arme impuse de O.N.U., U.E. sau O.S.C.E. în Europa.


2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3.  La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul secretar de stat Cătălin Radu Ancuţa, preşedintele Agenţiei Naţionale pentru Controlul Exporturilor şi domnul Paul Paznicu, director în cadrul aceleiaşi agenţii.
4. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
5. Senatul a adoptat acest proiect de lege în şedinţa din 3 noiembrie 2009.
5.  La lucrările Comisiei au fost prezenţi 20 deputaţi din totalul de 24 de membri.


În urma dezbaterilor, în şedinţa din 25 noiembrie 2009, membrii Comisiei, cu unanimitate de voturi, au hotărât să propună Plenului Camerei Deputaţilor adoptarea acestui proiect de lege în forma adoptată de Senat. 
Preşedinte, 

Costică CANACHEU 

Către

BIROUL PERMANENT
AL CAMEREI  DEPUTAŢILOR
Vă înaintăm, alăturat, RAPORTUL asupra proiectului de Lege pentru modificarea alin.(1) al art.28¹ din Ordonanţa de urgenţă a Guvernului nr.158/1999 privind regimul de control al exporturilor, importurilor şi altor operaţiuni cu produse militare, trimis cu adresa nr. PL.x. 573 din 4 noiembrie 2009 şi înregistrat cu nr. 32/583 din 05.11.2009. 



În raport cu obiectul şi conţinutul său, proiectul de lege face parte din categoria legilor ordinare.

Preşedinte, 

Costică CANACHEU
